Her i vintermørket oplyses sneen på JF. Kennedys Plads i Aalborg hver aften af gadelys i forskellige farver. Som en del af et ph.d.studie bliver bevægelse omsat til belysning ved hjælp af et varmefølsomt kamera. Derfor er belysningen, der rammer pladsen, f.eks. enten rød, blå eller hvid. -  Det, der adskiller sig fra en traditionel måde at se pladsbelysning på, det er at det her er en følsom form for belysning, hvor man tænder lyset med mere intensitet, når der er mennesker på pladsen, og på samme måde man kan dæmpe lyset, når der ikke er mennesker, siger Esben Skouboe Poulsen, der er arkitekt og manden bag p.hd.-studiet under Aalborg Universitet. Den intilligente gadebelysning består af dioder, der gør det muligt både at spare strøm og tilpasse farverne til events som for eksempel Aalborg i Rødt. Ph.d.-studiet kan også bruges til at indrette gadebelysning efter behov. Den farvede gadebelysning kan opleves til og med på onsdag.

Referat:
Et projekt med intelligent gadebelysning skaber farver på JF. Kennedys Plads i Aalborg